CELEX: 22009D0112
Language: mt
Date: 2009-10-22 00:00:00
Title: Deċiżjoni tal-Kumitat Konġunt taż-ŻEE Nru 112/2009 tat- 22 ta’ Ottubru 2009 li temenda l-Anness XXI (Statistiċi) tal-Ftehim taż-ŻEE

17.12.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 334/13
               
            DEĊIŻJONI TAL-KUMITAT KONĠUNT TAŻ-ŻEE
      Nru 112/2009
      tat-22 ta’ Ottubru 2009
      li temenda l-Anness XXI (Statistiċi) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 103/2009 tal-25 ta’ Settembru 2009 (1).
               
            
                  (2)
               
               
                  Ir-Regolament (KE) Nru 1166/2008 tal-Parlament Ewropew u tal-Kunsill tad-19 ta’ Novembru 2008 dwar stħarriġ ta’ strutturi tal-impriżi agrikoli u stħarriġ dwar metodi ta’ produzzjoni agrikola u li jħassar ir-Regolament tal-Kunsill (KEE) Nru 571/88 (2) għandu jiġi inkorporat fil-Ftehim.
               
            
                  (3)
               
               
                  Ir-Regolament (KE) Nru 1166/2008 jħassar ir-Regolament tal-Kunsill (KEE) Nru 571/88 (3), li hu inkorporat fil-Ftehim u li konsegwentement għandu jitħassar skont il-Ftehim,
               
            IDDEĊIEDA KIF ĠEJ:
      Artikolu 1
      It-test tal-punt 23 (ir-Regolament tal-Kunsill (KEE) Nru 571/88) tal-Anness XXI tal-Ftehim għandu jinbidel b’li ġej:
      “32008 R 1166: Ir-Regolament (KE) Nru 1166/2008 tal-Parlament Ewropew u tal-Kunsill tad-19 ta’ Novembru 2008 dwar stħarriġ ta’ strutturi tal-impriżi agrikoli u stħarriġ dwar metodi ta’ produzzjoni agrikola u li jħassar ir-Regolament tal-Kunsill (KEE) Nru 571/88 (ĠU L 321, 1.12.2008, p. 14).
      Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattazzjonijiet li ġejjin:
      
                  (a)
               
               
                  L-Istati tal-EFTA m’għandhomx ikunu marbuta bl-analiżi reġjonali tad-dejta kif meħtieġa minn dan ir-Regolament. Madankollu, dawn l-Istati għandhom jiżguraw li d-daqs tal-kampjuni huma tali li l-analiżi tad-dejta li mhijiex reġjonali tinkiseb fuq bażi rappreżentattiva.
               
            
                  (b)
               
               
                  L-Istati tal-EFTA mhumiex obbligati li jiġbru d-dejta dwar l-implimentazzjoni ta’ miżuri assoċjati mal-iżvilupp rurali kif definit fir-Regolament (KE) Nru 1698/2005.
               
            
                  (c)
               
               
                  Dan ir-Regolament m’għandux ikun applikabbli għal-Liechtenstein.”
               
            Artikolu 2
      It-testi għar-Regolament (KE) Nru 1166/2008 fil-lingwa Iżlandiża u dik Norveġiża, li għandhom jiġu pubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-23 ta’ Ottubru 2009, sakemm ikunu saru n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Taqsima ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-22 ta’ Ottubru 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 304, 19.11.2009, p. 21.
      
         (2)  ĠU L 321, 1.12.2008, p. 14.
      
         (3)  ĠU L 56, 2.3.1988, p. 1.
      
         (*)  L-ebda rekwiżit konstituzzjonali m’huwa indikat.